สำนักข่าวต่างประเทศรายงานจากกรุงวากาดูกู ประเทศบูร์กินาฟาโซ เมื่อวันที่ 3 ต.ค. โดยอ้างข้อมูลจากกลุ่มผู้นำทางศาสนาในบูร์กินาฟาโซ ว่าพ.ท.พอล-อองรี ดามิบา ยื่นหนังสือต่อ ร.อ.อิบราฮิม ตราออเร หัวหน้าคณะรัฐประหาร ซึ่งยึดอำนาจเมื่อสัปดาห์ที่แล้ว เพื่อขอลาออกจากตำแหน่งประธานาธิบดี “เพื่อหลีกเลี่ยงการเผชิญหน้าซึ่งจะส่งผลกระทบต่อชีวิตและทรัพย์สิน” อย่างไรก็ตาม พ.ท.ดามิบา กำหนด “เงื่อนไข 7 ข้อ” ที่รวมถึงการรับประกันความปลอดภัยให้แก่ตัวเองและพันธมิตรในกองทัพ และคณะรัฐประหารต้องให้คำมั่นอย่างเป็นทางการ ต่อประชาคมเศรษฐกิจแอฟริกาตะวันตก ( อีโควาส ) ว่าจะคืนอำนาจให้แก่พลเรือน ภายในระยะวลา 2 ปีนับจากนี้ ร.อ.อิบราฮิม ตราออเร หัวหน้าคณะรัฐประหารคนปัจจุบันของบูร์กินาฟาโซ ลงพื้นที่ในกรุงวากาดูกู ขณะที่กลุ่มผู้นำทางศาสนายืนยัน ว่าร.อ.ตราออเร ยอมรับเงื่อไนขทั้งหมด โดยสั่งยกเลิกเคอร์ฟิวและกลับมาเปิดจุดผ่านแดนทุกแห่ง นอกจากนี้ ร.อ.ตราออเร ยังประกาศให้ประชาชนยุติการรวมตัวหน้าสถานเอกอัครราชทูตประจำกรุงวากาดูกู หลังมีการกล่าวหาว่า พ.ท.ดามิบา หลบซ่อนตัวอยู่ภายในฐานทัพของฝรั่งเศส ที่เมืองคัมโบอินเซ ซึ่งอยู่ทางตอนกลางของประเทศ เพื่อวางแผนปฏิบัติการโต้กลับทางทหาร ด้านสถานเอกอัครราชทูตฝรั่งเศสและกระทรวงการต่างประเทศในกรุงปารีส ต่างออกแถลงการณ์ปฏิเสธการกล่าวหาของ ...
See Details: ผู้นำรัฐบาลทหารบูร์กินาฟาโซยอมลาออก หลังโดนรัฐประหาร